CELEX: 32009R0056
Language: el
Date: 2009-01-21 00:00:00
Title: Κανονισμός (ΕΚ) αριθ. 56/2009 της Επιτροπής, της 21ης Ιανουαρίου 2009 , σχετικά με την κατάταξη ορισμένων εμπορευμάτων στη συνδυασμένη ονοματολογία

23.1.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 19/3
            
         
      ΚΑΝΟΝΙΣΜΌΣ (ΕΚ) αριθ. 56/2009 ΤΗΣ ΕΠΙΤΡΟΠΉΣ
   
   της 21ης Ιανουαρίου 2009
   σχετικά με την κατάταξη ορισμένων εμπορευμάτων στη συνδυασμένη ονοματολογία
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 έχει θεσπίσει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές κοινοτικές διατάξεις με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ’ εφαρμογή αυτών των γενικών κανόνων, τα εμπορεύματα που περιγράφονται στη στήλη 1 του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που υποδεικνύονται στη στήλη 2, για τους λόγους που αναφέρονται στη στήλη 3 του εν λόγω πίνακα.
            
         
               (4)
            
            
               Είναι σκόπιμο να προβλεφθεί ότι ο δικαιούχος δεσμευτικής δασμολογικής πληροφορίας η οποία εκδίδεται από τις τελωνειακές αρχές των κρατών μελών σχετικά με την κατάταξη εμπορευμάτων στη συνδυασμένη ονοματολογία, η οποία όμως δεν είναι σύμφωνη με τον παρόντα κανονισμό, μπορεί να συνεχίσει να κάνει χρήση της επί τρεις μήνες, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).
            
         
               (5)
            
            
               Τα μέτρα που προβλέπει ο παρών κανονισμός είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στον κωδικό ΣΟ που υποδεικνύεται στη στήλη 2 του εν λόγω πίνακα.
   Άρθρο 2
   Σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, μπορεί να συνεχίσει επί τρεις μήνες να γίνεται χρήση της δεσμευτικής δασμολογικής πληροφορίας η οποία εκδίδεται από τις τελωνειακές αρχές των κρατών μελών και δεν είναι σύμφωνη με τις διατάξεις του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Ιανουαρίου 2009.
      
         
            Για την Επιτροπή
         
         László KOVÁCS
         
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      (2)  ΕΕ L 302 της 19.10.1992, σ. 1.
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη (κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Τσάντα κατασκευασμένη από ύφασμα υφασμένο από ταινία πολυπροπυλενίου πλάτους μικρότερου από 5 mm, με κυβοειδές σχήμα και διαστάσεις περίπου 54,5 cm × 74 cm × 25 cm, με δύο ισχυρές λαβές από το ίδιο υλικό, ραμμένες στις δύο μακρύτερες πλευρές της τσάντας, ενώ η καθεμία φθάνει έως κάτω από τη βάση της τσάντας.
                  Η τσάντα είναι εμφανώς επικαλυμμένη με πλαστικό φύλλο και στις δύο επιφάνειες, δεν φέρει κανένα εσωτερικό διαμέρισμα και μπορεί να κλείσει στο πάνω μέρος με κλείστρο (φερμουάρ). Οι ακμές είναι ενισχυμένες με επιρραμμένη ταινία.
                  (σάκος παρόμοιος με τσάντα για ψώνια)
                  (Βλέπε φωτογραφία αριθ. 649) (1)
                  
               
               
                  4202 92 19
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας, τη σημείωση 2 στοιχείο μ) του κεφαλαίου 39, τη συμπληρωματική σημείωση 1 του κεφαλαίου 42 και το κείμενο των κωδικών ΣΟ 4202, 4202 92 και 4202 92 19.
                  Λόγω του κυβοειδούς σχήματος, που είναι χαρακτηριστικό για τις τσάντες για ψώνια, και των ενισχυμένων λαβών που είναι τοποθετημένες με τέτοιο τρόπο ώστε ο αγοραστής να κρατά την τσάντα στα χέρια του και εξαιτίας του γεγονότος ότι η πλαστική επικάλυψη, το κλείστρο (φερμουάρ), οι ενισχυμένες ακμές και οι ισχυρές λαβές (που συνεχίζονται κατά μήκος των πλευρών της τσάντας για λόγους ενίσχυσης) επιτρέπουν την παρατεταμένη χρήση, η τσάντα έχει τα αντικειμενικά χαρακτηριστικά ενός «σάκου παρόμοιου με τσάντα για ψώνια».
                  Οι σάκοι που είναι παρόμοιοι με τσάντα για ψώνια καλύπτονται από την κλάση 4202 [βλέπε επίσης την επεξηγηματική σημείωση του εναρμονισμένου συστήματος (ΕΣ) για την κλάση 4202, πρώτη παράγραφος, η οποία αναφέρει ρητά ότι η κλάση αυτή καλύπτει αποκλειστικά τα αναφερόμενα στο κείμενό της και τα παρόμοια προϊόντα].
                  Λόγω των προαναφερθέντων χαρακτηριστικών, το εν λόγω προϊόν δεν είναι το είδος του σάκου που χρησιμοποιείται γενικά για τη συσκευασία ή τη μεταφορά προϊόντων κάθε είδους, επομένως η κατάταξη στην κλάση 3923 αποκλείεται κατά την έννοια της σημείωσης 2 στοιχείο μ) του κεφαλαίου 39 [βλέπε επίσης τις επεξηγηματικές σημειώσεις του ΕΣ για την κλάση 3923, πρώτη παράγραφος στοιχείο α) και δεύτερη παράγραφος].
                  Δεδομένου ότι η εξωτερική επιφάνεια του προϊόντος καλύπτεται από πλαστικό φύλλο ορατό με γυμνό μάτι, πρέπει να καταταχθεί ως είδος με εξωτερική επιφάνεια από φύλλα πλαστικών υλών (βλέπε συμπληρωματική σημείωση 1 του κεφαλαίου 42).
                  Συνεπώς, το είδος πρέπει να καταταχθεί στον κωδικό ΣΟ 4202 92 19.
               
            
         
      
         (1)  Η φωτογραφία έχει μόνο πληροφοριακό χαρακτήρα.